Arco Vara

Arco Vara on 1992. aastal Eestis asutatud rahvusvaheline kinnisvarakontsern, mille põhiturgudeks on Eesti ja Bulgaaria. Grupi emaettevõte Arco Vara AS loodi 1992. aastal Eestis ja on alates 2007. aastast noteeritud Nasdaq Tallinna börsil.

Arco Vara põhitegevuseks on terviklike elukeskkondade ja nendega seotud ärikinnisvara väljaarendamine. Lisaks teenib kontsern litsentsitulu lepingutest kinnisvarabüroodega, kes osutavad tema kaubamärkide all kinnisvara vahendus- ja hindamisteenuseid Eestis, Lätis ja Bulgaarias. Eestis esindab kontserni kaubamärki Arco Vara Kinnisvarabüroo OÜ.

Arco Vara AS tegevjuht on Kristina Mustonen, kes asus ettevõtet juhtima 2024. aasta 15. juulil.  Enne Mustoneni vedas ettevõtet Miko-Ove Niinemäe, kes oli ühtlasi läbi aegade noorim börsiettevõtte juht Eestis.

Arco Vara AS juhid läbi aastate:

 Nimi Ametiaeg Arti Arakas 1992–1997 Ivar Siimar 1997-1999 Hillar-Peeter Luitsalu 1999-2004 Viljar Arakas 2004-2007 Aare Tammemäe (KT) 2007-2008 Lembit Tampere 2010–2012 Tarmo Sild 2012–2020 Miko‑Ove Niinemäe 2020–2024 Kristina Mustonen 2024–...
Nõukogu: 
 Nimi Roll Ametiaja algus Kert Keskpaik Nõukogu esimees 6. juuni 2025 Tarmo Sild Nõukogu liige 6. juuni 2025 Allar Niinepuu Nõukogu liige 6. juuni 2025 Hillar‑Peeter Luitsalu Nõukogu liige 6. juuni 2025 Steven Yaroslav Gorelik Nõukogu liige 6. juuni 2025
 Ajalugu 

 1992 – Arti Arakas asutas Arco Vara AS-i. Firma alustas tegevust vahendusbüroona Tallinnas. Ettevõttega liitusid Richard Tomingas ja Hillar-Peeter Luitsalu.
 1993 – Arco Vara eestvõttel tehti teadaolevalt esimene kinnisvaratehing taasiseseisvunud Eestis. Asutati Arco Vara Saare büroo.
 1994 – asutati Eesti Kinnisvarafirmade Liit, mille üheks asutajaliikmeks on ka Arco Vara. Arco Vara eestvedamisel sõlmiti Eesti Vabariigile kuuluvale kinnistule esimene hoonestusõigusleping Tallinnas.
 1995 – asutati kinnisvaraarendusega tegelev tütarettevõte Arco Investeeringute AS.
 1996 – alustati Balti riikide seni suurimat elamurajooni kinnisvaraarendusprojekti – Veskimöldret.
 1997 – laieneti ka teistesse Balti riikidesse. Loodi kinnisvara haldusteenust pakkuv Arco Vara Halduse OÜ.
 1999 – Arco Vara Tartu büroo omandas Ristiku kaubanduskeskuse Tartus. 
 2000 – asutati Arco Vara esindus Leedu pealinnas Vilniuses. Asutati Arco Maadehalduse OÜ, mis tegeles metsade ja maade halduse ning vahendusega.
 2001 – omandati avaliku konkursiga üks Eesti suuremaid ehitusjärelevalveettevõtteid – Tallinna Linnaehituse AS.
 2002 – osteti kultuuriministeeriumilt Tallinna Olümpiapurjespordikeskus.
 2003 – Alustati koostööd Saksamaa juhtiva kinnisvarakontserniga DEC.
 2004 – Alustati arendustegevusega Lätis.
 2005 – Arendustegevus kasvas üle Baltikumi. Laieneti Ukrainasse, avati esindus Kiievis. Eesti regionaalsed kinnisvarabürood liideti ühtseks Arco Vara Kinnisvarabüroo AS-iks.
 2006 – avati esindused Bulgaarias ja Rumeenias.
 21. juunil 2007 noteeriti pärast aktsiate esmast avalikku pakkumist Arco Vara AS aktsiad Tallinna börsil.
 2008 – Arco Ehitusele Eestis omistati ISO sertifikaadid.
 2011 – Valmis Eesti Lennuakadeemia hoone Tartus.
 2012 – Arco Vara uueks juhiks nimetati Tarmo Sild.
 2016 – müüdi osalus Läti kinnisvarabüroos ning koostöö jätkus litsentsilepingu vormis. Arco Varaga ühines kinnisvarafirma Euro Kinnisvarateenuste OÜ.
 2018 – korraldati aktsiate avalik pakkumine, millest laekus 3,74 miljonit eurot. Põhiosas kasutati kaasatud vahendeid Botanica Lozeni kinnistute soetamiseks Bulgaarias.
 2018 – müüdi osalus Eesti ja Bulgaaria kinnisvarabüroodes ja büroodega sõlmiti litsentsilepingud. Arco Vara põhitegevuseks jäi elukondlik kinnisvaraarendus Eesti ja Bulgaaria turul.
 2020 – Ametisse asus uus juht Miko-Ove Niinemäe.
 Arco Vara AS kuulub 2021. aastast OÜ ALARMO KAPITAL kontserni. Arco Vara andis välja miljon uut aktsiat. Maht märgiti 4,84-kordselt üle. 
 2022 – Arco Vara asutas ehitusettevõtte Arco Tarc
 2023 – Arco Vara 2023. aasta müügitulu kasvas võrreldes varasemaga 36%. 
 2024 – Arco Vara maksis 623 000 eurot dividende. Uueks juhiks sai Kristina Mustonen.
 2025 – Arco Vara kaasas võlakirjade abil 15 miljonit eurot.

 Finantsnäitajad 

Arco Vara AS-i finantsnäitajate areng viimastel aastatel:Arco Vara – Finantsaruanded
 Aasta Müügitulu Ärikasum Varade maht 2024 7 477 000 € 68 000 € 39 568 000 € 2023 18 339 000 € 3 940 000 € 35 190 000 € 2022 13 494 000 € 1 062 000 € 39 805 000 €
 Arco Vara arendused alates 2011. aastast 

 Projekti nimi  Asukoht  Riik  Valmimisaasta  Kodude ja äripindade arv  Kinnistu suurus (m²) Lutheri kvartal  Tallinn, Kesklinn Eesti  2035  513   35 660 Arcojärve  Tallinn, Haabersti Eesti  2030  430  69 506 Kodulahe - Lammi 6  Tallinn, Merimetsa  Eesti  2029  187  14 553 Botanica Lozen - II, III etapp  Sofia  Bulgaaria  2027  40 (eramut)  27 260 Spordi 3a/3b  Tallinn, Kristiine  Eesti  2026  56   5566 Kodulahe - Soodi 6  Tallinn, Merimetsa  Eesti  2026  66  5444 Botanica Lozen - I etapp  Sofia  Bulgaaria  2025  16 (eramut)  20 190 Kuldlehe  Tallinn, Merivälja  Eesti  2024  5  5219 Helme 18 (padelihall)  Tallinn  Eesti  2024  1  5712 Kodulahe - Lammi 8  Tallinn, Merimetsa  Eesti  2023  113  9525 Kodulahe - Pagi 3, 5  Tallinn, Merimetsa  Eesti  2022  72  7383 Kodulahe - Soodi 4  Tallinn, Merimetsa  Eesti  2021  24  3199 Kodukalda  Tartu, Supilinn  Eesti  2021  30  4146 Iztok Parkside  Sofia  Bulgaaria  2021  68  2470 Baltezersi elamukrundid  Riia Läti  2020  326 (elamukrunti)  992 290 Kodulahe - Lahepea 9  Tallinn, Merimetsa  Eesti  2018  69  5079 Kodulahe - Lahepea 7  Tallinn, Merimetsa  Eesti  2017  15  6102 Marsili elamukrundid  Marsili, Riia  Läti  2016  4 (elamukrunti)  6153 Tehnika 53  Tallinn, Kesklinn Eesti  2013  14  1517 Kodukolde  Tallinn, Põhja-Tallinn Eesti  2013  370  33 805 Merivälja 2  Tallinn, Merivälja  Eesti  2011  258 (elamukrunti)  470 000 Madrid BLVD  Sofia  Bulgaaria  2010  39  190 200 Veskimöldre  Nõmme Eesti  2005  320  72 000 Manastirski Livadi  Sofia  Bulgaaria  2016  300  8890 Bišumuiža  Riia  Läti  2011  240  22 300

 Lutheri kvartal 

2025. aastal omandas Arco Vara AS Tallinna kesklinnas paikneva Lutheri kvartali kinnistud. Tegemist on endise Lutheri vineeri- ja mööblivabriku alaga, mis piirneb Pärnu maantee, Tatari, Vana-Lõuna ja Vineeri tänavatega. Arendus hõlmab kokku 15 kinnistut ning koondab endas kodud, kontori- ja kaubanduspinnad ning toidutänava. Projekti osana säilitatakse ja restaureeritakse ajaloolisi tööstushooneid ning seotakse need rajatava tänapäevase linnaruumiga, ehitustööd algavad 2026. aastal. Kvartalisse on planeeritud 454 korterit, ligi 18 500 ruutmeetrit äripinda ning 615 kohaga maa-alune parkla. Alale on kavandatud avalikuks kasutuseks mõeldud park.

 Tegevus Bulgaarias 
2006. aastal sisenes Arco Vara Bulgaaria turule, avati ka kontor Sofias. Bulgaarias keskenduti esialgu arendusprojektide projektimüügile ning äriprojektide vahendamisele, hiljem hakati ka ise arendusprojekte käivitama.

 Arco Vara börsil 

Alates 21. juunist 2007 on Arco Vara aktsiad noteeritud Tallinna börsil. Tallinna börs on Nasdaq Balti börsi osa. Aktsia lühinimi on ARC1T.

2022. aastal vähenes Arco Vara turuväärtus 33%, olles selle näitajaga üks suurema langusega ettevõte Nasdaq Balti börsil. Arco Vara aktsia oli 2022. aastal kauplemisaktiivsuselt Nasdaq Balti börsi suuruselt 28. aktsia. 

Seisuga 24. aprill 2023 oli ettevõttel börsil noteeritud 10 388 367 aktsiat. Ettevõtte turuväärtus oli 18,3 miljonit eurot. Turuväärtuselt on Arco Vara Nasdaq Balti börsi põhinimekirja üks väiksemaid ettevõtteid (vaid Baltika (BLT1T), Panevėžio statybos trestas (PTR1L), PRFoods (PRF1T) ja HansaMatrix (HMX1R) on väiksemad).

2025. aasta 30. septembri seisuga oli Arco Varal 7421 aktsionäri, sealhulgas 6 829 eraisikust aktsionäri, kelle osalus ettevõttes moodustas 10,5%. 2025. aasta septembris viis Arco Vara läbi võlakirjaemissiooni, mille raames emiteeriti 100-eurose nimiväärtusega ja 8,8%-lise aastaintressiga võlakirju mahus 15 miljonit eurot. Algselt 10 miljoni eurose baasmahuga võlakirjapakkumine märgiti ligikaudu 2,2 korda üle, mis tegi sellest suurima üksikvõlakirja emissiooni Balti börsi kinnisvaraarendajate seas.

 Aktsionärid 
Seisuga 30. september 2025 kuulus 83,49% Arco Vara aktsiatest järgmistele suurematele aktsionäridele:Arco Vara III kvartali aruanne 2025, lk 18

+ Suuremad aktsionärid seisuga 30. september 2025 Nimi Aktsiate arv Osalus (%) Alarmo Kapital OÜ 8 685 031 50.00% Luther Factory OÜ 3 309 999 19.06% Luther Factory Holding OÜ 1 570 001 9.04% FIREBIRD REPUBLICS FUND LTD 1 329 357 1.90% Aia Tänav OÜ 229 000 1.32% Marko Teimann 200 029 1.15% FIREBIRD AVRORA FUND, LTD. 176 703 1.02% Kokku 14 500 120 83.49%

Alates 2015. aastast on Arco Vara maksnud igal aastal investoritele dividende.

 Dividendide maksmine  
AastaDividendide 
ex-kuupäevDividendide 
väljamaksmise 
kuupäevSumma 
aktsia 
kohta (€)20254. november12. november0,0220255. märts13. märts0,0120245. detsember13. detsember0,0220245. september13. september0,0120245. juuni13. juuni0,0220247. märts15. märts0,0120237. detsember15. detsember0,0220237. september15. september0,0120237. juuni15. juuni0,0220237. märts15. märts0,0120227. detsember15. detsember0,0220227. september15. september0,01 20227. juuni15. juuni0,02 20227. märts15. märts0,01 20217. detsember15. detsember0,01 20217. september15. september0,01 20217. juuni15. juuni0,03 202014. mai22. mai0,04 20194. juuli12. juuli0,01 

 IPO 
21. juunil 2007 noteeriti pärast aktsiate esmast avalikku pakkumist (IPO) Arco Vara AS aktsiad Tallinna börsi põhinimekirjas. IPO hõlmas 34 450 000 olemasolevat ning uut ettevõtte aktsiat (“Pakutavad Aktsiad”). Ettevõtte aktsionärid OÜ Toletum ja OÜ HM Investeeringud panid müüki kokku kuni 6 950 000 olemasolevat aktsiat ning ettevõte emiteeris kokku kuni 27 500 000 uut aktsiat. Ettevõttel oli õigus enne pakkumishinna kindlaksmääramist suurendada uute Pakutavate Aktsiate arvu kuni 8 000 000 Pakutava Aktsia võrra. IPO toimus 4.–14. juunil 2007.

 Esimene kauplemispäev 

21. juunil 2007 alustati Tallinna börsil kauplemist Arco Vara ASi (ARC) aktsiatega. Kauplemine algas hinnaga 38 krooni aktsia kohta. Päeva lõpuks langes aktsia hind 37,08 kroonile.

Esimesel kauplemispäeval tehti 345 tehingut ning päeva käibeks kujunes 117 miljonit krooni (7,48 miljonit eurot). Kokku oli esimese kauplemispäeva lõpuks Arco Varal 1830 aktsionäri, kellest 1807 olid Eesti kodanikud. Järgnesid Läti (7) ja Austria (5) kodanikud"Tallinna Börsil algas kauplemine Arco Vara aktsiatega" Eesti Päevaleht, 21. juuni 2007.

Ükski Hansapanga fond aktsiaid ei ostnud, Ida-Euroopa Kinnisvara Aktsiafondi fondijuht Alvar Roosimaa sõnul oli aktsia ülesmineku võimalus liiga väike"Ükski Hansapanga fond ei märkinud Arco Vara aktsiaid" Äripäev, 21. juuni 2007.

 Vaata ka 
Nasdaq Balti börs

 Viited 

 Välislingid 
Arco Vara AS koduleht
Arco Vara AS aktsia
Nasdaq Balti börs
Arco Vara podcast
Teave Arco Vara AS kohta Finantsinspektsiooni lehel

Kategooria:Eesti ehitusettevõtted
Kategooria:Eesti kinnisvaraettevõtted
Kategooria:Tallinna börsil noteeritud ettevõtted